Folketing
2005-05-10

(Kort bemærkning): Indenrigs- og sundhedsministeren (Lars Løkke Rasmussen): Det, der ville bekymre mig, var, hvis man valgte den laden stå til-holdning, som jeg kunne aflæse på Socialdemokratiets ordfører man ville have valgt i Socialdemokratiet, hvis man havde magt, som man havde agt. Altså at sætte sig ned og vente på at lade eksperimentet udfolde sig: Hvad sker der, hvis 271 kommuner skal fusioneres ned til 98, harmonisere udgiftsniveauer og skatteniveauer? Vi venter og ser. Det ville bekymre mig, og det er derfor, at vi nu tager ansvaret for at komme tørskoet i land. Det udløser nogle knubbede ord, også her i salen, men jeg vil bare meget klart sige, at de knubbede ord i øjeblikket jo for intet er at regne mod den helt rimelige kritik, der i et historisk lys ville hagle ned over os, hvis vi ikke tog det her ansvar. Det er i det lys, vi tager ansvaret, og det er også i det lys, vi helt åbent siger: Vi puljer 150 mio.